joelniklaus/EU_Wikipedias huggingface dataset:
Τζον Λέιφιλντ

Ο Τζον Λέιφιλντ (John Charles Layfield, 29 Νοεμβρίου 1966) είναι Αμερικανός παλαιστής, σχολιαστής αγώνων πάλης και μεικτών πολεμικών τεχνών, καθώς και αναλυτής των δύο παραπάνω αθλημάτων. Ο Λέιφιλντ έχει συμβόλαιο με την εταιρεία πάλης WWE.

Καριέρα

Τα πρώτα χρόνια
Εκτός του WWE, ο Λέιφιλντ όταν ήταν στο κολέγιο ασχολήθηκε με το ράγκμπι, χωρίς επιτυχία. Στην συνέχεια ξεκίνησε να προπονείται για την επαγγελματική πάλη, όπου έκανε τα πρώτα του βήματα στο Global Wrestling Federation (1992 - 1994). Όταν έφυγε από αυτή την εταιρεία, συνέχισε στην ανεξάρτητη σκηνή της πάλης, για δύο χρόνια.

Η επιτυχία στο WWE
Ο Λέιφιλντ είναι γνωστός από το πέρασμά του (1996 - 2009) στην εταιρεία επαγγελματικής πάλης WWE, όπου εμφανιζόταν αρχικά, με το ψευδώνυμο Μπράντσο, το οποίο στην συνέχεια συνδυάστηκε με το πραγματικό του όνομα, Τζον ‘Μπράντσο’ Λέιφιλντ, ή πιο απλά Τζέι Μπι Ελ. Του ανήκει ένα σπουδαίο ρεκόρ, καθώς είναι ο μεγαλύτερης διάρκειας πρωταθλητής WWE για το σόου SmackDown, με 280 συνεχόμενες μέρες κατοχής τίτλου.

Ο ρόλος που υποδυόταν
Στην καριέρα του στην εταιρεία, αρχικά είχε έναν ρόλο γκάνγκστερ, ενώ σχημάτισε ομάδα με τον Μπάρι Γουίντχαμ και αργότερα με τον Ρον Σίμονς. Ο ρόλος με τον οποίο όμως έκανε τεράστια επιτυχία, ήταν εκείνος του εκατομμυριούχου επιχειρηματία, που πάλευε από χόμπι και απλά ήθελε να είναι στην κορυφή σε όλα.

Σχολιαστής αγώνων και άλλα
Το 2006 αποφάσισε να σταματήσει την καριέρα του στα ρινγκ και έγινε σχολιαστής αγώνων στο WWE. Το 2008 επέστρεψε στα ρινγκ και έδωσε αρκετές φορές αγώνες, ενώ συμμετείχε και σε σενάρια. Η οριστική του απόσυρση ήρθε τον Μάρτιο του 2009, εντελώς ξαφνικά, μετά από έναν αγώνα του, στην WrestleMania 25 ανακοίνωσε την απόφασή του. Το 2012, επέστρεψε για ορισμένα σόου στο ρόλο του σχολιαστή αγώνων, λόγω της αναρρωτικής άδειας του Τζέρι Λόουλερ. Τον Νοέμβριο του ίδιου έτους, υπέγραψε συμβόλαιο για τη θέση του σχολιαστή αγώνων στο SmackDown.

Κατορθώματα
Στα 13 χρόνια ενεργής παλαιστικής καριέρας στο WWE, ο Λέιφιλντ κατέκτησε συνολικά 24 φορές τίτλο. Μία φορά κατέκτησε το Πρωτάθλημα WWE, μια φορά κατέκτησε το Πρωτάθλημα Ηνωμένων Πολιτειών WWE, μια φορά το Ευρωπαϊκό Πρωτάθλημα WWE, εφτά φορές το Σκληροπυρηνικό Πρωτάθλημα WWE, μια φορά το Διηπειρωτικό Πρωτάθλημα WWE και τρεις φορές το Παγκόσμιο Πρωτάθλημα Ομάδων, με τον Ρον Σίμονς.

Προσωπική ζωή
Γεννήθηκε σε μια μικρή πόλη του Τέξας. Ο πατέρας του ονομάζεται Λαβέλ Λέιφιλντ και είναι αρχιερέας, και η μητέρα του Μαίρη Λέιφιλντ. Από το 2005 είναι παντρεμένος με την Μέρεντιθ Γουίτνεϊ.

Τελειωτικές Κινήσεις

Clothesline from hell
JBL Bomb

Χαρακτηριστικές κινήσεις

Spinning neckbreaker
Last Call (μερικές φορές από το δεύτερο σχοινί)
Abdomiral Stretch
Big boot
Elbow drop
Eye poke
Flowing DDT
Backbreaker rack

Παραπομπές

Πηγές
 WWE.com
 OWoW.com
 ProWrestling.about.com

Επαγγελματίες Παλαιστές
Καψόνι
Διάφραγμα (μυς)

Στην ανατομία των θηλαστικών, το θωρακικό διάφραγμα ή απλά διάφραγμα είναι σκελετικός μυς  που εκτείνεται σε όλο τo κάτω μέρος του θώρακα. Το διάφραγμα χωρίζει τη θωρακική κοιλότητα (καρδιά, πνεύμονες και πλευρά) από την κοιλιακή κοιλότητα και διαδραματίζει σημαντικό ρόλο στην αναπνοή: καθώς το διάφραγμα φυσιολογικά σπρώχνει τα περιεχόμενα της κοιλιάς προς τα κάτω, ο όγκος της θωρακικής κοιλότητας και αυξάνεται ο αέρας στους πνεύμονες.

Ανθρώπινο διάφραγμα
Το ανθρώπινο θωρακικό διάφραγμα είναι σκελετικός μυς ο οποίος χωρίζει τη θωρακική από την κοιλιακή κοιλότητα και διαδραματίζει σημαντικό ρόλο στην αναπνοή. Τα διαφράγματα αποτελείται από δυο θολωτά ημιδιαφράγματα τα οποία λειτουργούν ως ενιαίο σύνολο. Το δεξί ημιδιάφραγμα είναι ψηλότερα από το αριστερό. Τα ημιδιαφράγματα αποτελούνται από ένα τενόντιο κέντρο ενώ περιφερικά από μυϊκές ίνες. Στο διάφραγμα υπάρχουν 3 μεγάλα ανοίγματα (τρήματα) και αρκετά μικρότερα,  μέσα από τα οποία διέρχονται μεγάλα αγγεία του σώματος. Αυτά είναι το  Αορτικό τρήμα στο ύψος του 12 θωρακικού σπονδύλου, το οισοφαγικό τρήμα στο ύψος του 10ου σπονδύλου και το τρήμα της κάτω κοίλης φλέβας στο ύψος του 8ου σπονδύλου.  Σε μικρότερα ανοίγματα διέρχονται τα σπλαχνικά νεύρα και η ημιάζυγος φλέβα (Αρ). Ακριβώς πίσω από το στέρνο, ανάμεσα στο θωρακικό τοίχωμα και το διάφραγμα, υπάρχει ακόμη ένα μικρό άνοιγμα, το τρήμα του Morgagni μέσα από το οποίο διέρχεται η Μαστική Αρτηρία. Το διάφραγμα νευρώνεται από το φρενικό νεύρο και αιματώνεται από τις άνω και κάτω φρενικές αρτηρίες (κλάδοι της  θωρακικής και κοιλιακής Αορτής).

Παραπομπές 

Μυϊκό σύστημα
Σιλβέστρε Βαρέλα

Ο Σιλβέστρε Μανουέλ Γκονσάλβες Βαρέλα (πορ. Silvestre Manuel Gonçalves Varela) γεννήθηκε στις 2 Φεβρουαρίου 1985 και είναι Πορτογάλος μέσος ποδοσφαιριστής, ο οποίος παίζει στην πορτογαλική Μπελενένσες και στην εθνική Πορτογαλίας.

Καριέρα 

Ο Σιλβέστρε Βαρέλα είναι μαθητευόμενος της ακαδημίας της ΦΚ Πεσκαδόρες Κόστα-ντα-Καπάρικα. Το 2002 έγινε παίκτης της νεανικής ομάδας της Σπόρτινγκ Λισαβόνας. Το 2004, ο Βαρέλα δόθηκε δανεικός στην ΦΚ Κάζα Πία - τη χρονιά 2005-06, ο Βαρέλα έπαιξε 4 αγώνες γι' αυτή την ομάδα. Το επόμενο έτος, ο Βαρέλα δόθηκε δανεικός στην ΦΚ Ρεκρεατίβο, με τη φανέλα της οποίας συμμετείχε σε 22 αγώνες.

Τον Ιούνιο του 2008, ο Βαρέλα επέστρεψε στην Σπόρτινγκ, αλλά μετακόμισε, την ίδια χρονιά, στην ΦΚ Εστρέλα Αμαδόρα. Γι' αυτή την ομάδα, ο Βαρέλα πέτυχε 7 τέρματα σε 32 αγώνες. Στις 3 Μαρτίου 2009, ο Βαρέλα υπέγραψε πενταετές συμβόλαιο με την ΦΚ Πόρτο όπου παρέμεινε ως το 2017. 

Τον Μάρτιο του 2010, ο Βαρέλα δέχθηκε τραύμα, γι' αυτό και δεν μπόρεσε να συμμετέχει στο Mundial 2010.

Διεθνής καριέρα 

Στις 3 Μαρτίου 2010, ο Βαρέλα έκανε το ντεμπούτο του για την εθνική Πορτογαλίας, αφού μπήκε ως αλλαγή σε φιλικό αγώνα απέναντι στην εθνική Κίνας (ο αγώνας έληξε με σκορ 2:0 υπέρ των Πορτογάλων). Το 2012, ο Βαρέλα συμμετέχει στο Euro 2012. Στον αγώνα απέναντι στην εθνική Δανίας, ο Βαρέλα πέτυχε το νικητήριο τέρμα (η Πορτογαλία νίκησε με σκορ 3:2).

Διακρίσεις 

 Κάτοχος του Σούπερ Καπ Πορτογαλίας (5): 2009, 2010, 2011, 2012, 2013
 Κάτοχος του Κυπέλλου ποδοσφαίρου Πορτογαλίας (2): 2009-10, 2010-11
 Πρωταθλητής Πορτογαλίας (3): 2010-11, 2011-12 , 2012-13
 Νικητής του Γιουρόπα Λιγκ (1): 2010-11

Παραπομπές

Πηγές 

 

 Σελίδα του παίκτη στο zerozero.pt
 Σελίδα του παίκτη στο foradejogo.net

Πορτογάλοι ποδοσφαιριστές
Μέσοι ποδοσφαιριστές
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Πριμέρα Ντιβιζιόν
Ποδοσφαιριστές Σπόρτινγκ Λισαβόνας
Ποδοσφαιριστές ΦΚ Πόρτο
Ποδοσφαιριστές Βιτόρια Σετούμπαλ
Ποδοσφαιριστές Εθνικής Πορτογαλίας
Ποδοσφαιριστές Εθνικής Πορτογαλίας Κ21
Ποδοσφαιριστές Ρεκρεατίβο Ουέλβα
Ποδοσφαιριστές ΚΦ Εστρέλα ντα Αμαδόρα
Πορτογάλοι ποδοσφαιριστές στο εξωτερικό
Παίκτες νικητές ΟΥΕΦΑ Γιουρόπα Λιγκ
Γιαρμούκ (ποταμός)

Ο Ιερομύαξ ή Ιερομύκης είναι ανατολικός παραπόταμος του ποταμού Ιορδάνη,νότια της λίμνης Τιβεριάδας. Στις όχθες του υπήρχαν πόλεις τις ελληνιστικής Δεκάπολης. Ένα από τα φαράγγια που διασχίζει ο ποταμός πιστευόταν ότι είναι η μυθική Στύξ. Άλλες ονομασίες του: Ιερμουχθά κατά τον βυζαντινό χρονικογράφο Θεοφάνη, Ιερμουχά κατά τον επίσης βυζαντινό ιστορικό Αναστάσιο Σιναΐτη, για τους Άραβες Γιαρμούκ και Σιριάτ ελ Μεναντίρ. Σε ρωμαϊκά νομίσματα που βρέθηκαν στη Συρία, ο ποταμός εικονίζεται προσωποποιημένος σαν θεότητα με γενειάδα που κρατάει ένα καλάμι. Δίπλα του συχνά εικονίζεται γυναικεία θεότητα που πιθανολογείται ότι είναι η Στυξ ή άλλη θεότητα των νερών.

Τον Αύγουστου του 636 στις όχθες του 30.000 Βυζαντινοί στρατιώτες αντιμετώπισαν ισχυρότατη αραβική δύναμη υπό τον Χαλίντ ιμπν Ουαλίντ, που είχε εισβάλει στην Παλαιστίνη, στην μάχη του ποταμού Γιαρμούκ, όπως έμεινε γνωστή στην ιστορία. Τρεις φορές οι Άραβες ετράπησαν σε φυγή, αλλά σφοδρός άνεμος που σηκώθηκε από την έρημο, τύφλωσε τους Βυζαντινούς με πυκνό σύννεφο σκόνης. Διέλυσαν τις τάξεις τους και ο Χαλίντ, επωφελούμενος, συγκέντρωσε το στρατό του, ο οποίος, αθέατος μέσα στη σκόνη, τους επιτέθηκε αιφνιδιαστικά και τους εξουδετέρωσε. Η μάχη εκείνη έκρινε την τύχη της Παλαιστίνης και ολόκληρης της Συρίας.

Πηγές 
Μεγάλη Ελληνική Εγκυκλοπαίδεια Πυρσός, τόμος 12, σελ. 877

Παραπομπές

Ποταμοί του Ισραήλ
Ποταμοί της Συρίας
Ποταμοί της Ιορδανίας
Διεθνείς ποταμοί της Ασίας
Πέλεκας Κέρκυρας

Ο Πέλεκας είναι χωριό στην Κέρκυρα. Απέχει 12 χιλιόμετρα από την πρωτεύουσα και βρίσκεται στη νοτιοδυτική πλευρά του νησιού σε υψόμετρο 270 περίπου μέτρων.

Είναι ένα παραδοσιακό, καταπράσινο χωρίο που φημίζεται για το μαγευτικό του ηλιοβασίλεμα. Βρίσκεται κοντά στις παραλίες της Γλυφάδας και του Κοντογιαλού. Σύμφωνα με την απογραφή του 2001 είχε 569 κατοίκους και βρισκόταν στο δήμο Παρελίων. Στην κορυφή του χωριού βρίσκεται το διάσημο αξιοθέατο, παρατηρητήριο του Κάιζερ.

Φωτοθήκη 

Χωριά της Κέρκυρας
Δήμος Κέρκυρας
Δήμος Κεντρικής Κέρκυρας και Διαποντίων Νήσων
Άλωση της Λέσβου (1462)

Η Άλωση της Λέσβου ήταν πολεμική επιχείρηση του Μωάμεθ Β΄ προς κατάκτηση του νησιού, ως αντίποινα για την ήττα του στην Μεθώνη.

Εξέλιξη της μάχης
Στις αρχές του 1462, και αφού ο Μωάμεθ επέστρεψε από την εκστρατεία του στη Βλαχία κατά του Βλαντ Τσέπες αποφάσισε να καταλάβει το νησί της Λέσβου, που τότε βρίσκονταν υπό την διοίκηση του Γενοβέζικου οίκου των Γκαττιλούζιο. 

Έφτασε ο ίδιος κάτω από τα τείχη της Μυτιλήνης με ισχυρό στόλο και πολυάριθμο στρατό για αποβίβαση και με διοικητή τον βεζίρη Μαχμούτ πασά. Αμέσως έστειλε τελεσίγραφο στον διοικητή Νικολό Γκαττιλούζιο Β' να παραδώσει το νησί, το οποίο αυτός απέρριψε. Από τον διαρκή κανονιοβολισμός που ακολούθησε επί εικοσιεπτά ημέρες γκρεμίστηκε το μεγαλύτερο μέρος της πόλης, και ο δούκας του νησιού αναγκάστηκε να παραδοθεί. Μολονότι του δόθηκε υπόσχεση χάριτος, οδηγήθηκε στην Κωνσταντινούπολη, όπου και απαγχονίστηκε. Η τύχη του νησιού μετά την άλωση υπήρξε δεινή. Τριακόσιοι Καταλανοί πειρατές κόπηκαν στα δυο με πριόνι, ενώ από τους υπόλοιπους κάτοικους όσοι είχαν συντελέσει στην υπεράσπιση της πόλης μοιράστηκαν σε τρεις τάξεις. Η τάξη των πλουσιότερων εξορίστηκαν ατιμώρητοι να παν να εγκατασταθούν στην Κωνσταντινούπολη. Η μέση τάξη έγινε ιδιοκτησία των γενιτσάρων και ανέλαβαν την φρούρηση του νησιού. Η δε τάξη των πτωχότερων διασκορπίστηκε στα προάστια του νησιού. Οκτακόσια αγόρια και κορίτσια από τις ευγενέστερες οικογένειες παρέλαβε ο σουλτάνος για το παλάτι και το χαρέμι του. 

Μετά την άλωση εξερράγη το 1463 ο πρώτος Βενετοτουρκικός πόλεμος μεταξύ Ενετών και Οθωμανών.

Πηγές
 Α. Πολυζωίδης: Τα Ελληνικά, Τόμος Β', 1874

Ιστορία της Λέσβου
Μάχες οθωμανικού στρατού
Άλωση της Εύβοιας (1470)

Η Άλωση της Ευβοίας ήταν πολεμική επιχείρηση του Μωάμεθ Β΄ προς κατάκτηση του νησιού.

Εξέλιξη της μάχης
Το 1470 ο Μωάμεθ αποφάσισε να καταλάβει την Εύβοια. Με μεγάλες δυνάμεις προχώρησε από την Στερεά Ελλάδα και στρατοπέδευσε με εβδομήντα χιλιάδες άνδρες ξηράς στις ακτές του Ευρίπου, ενώ ο στόλος του με τετρακόσια πλοία αγκυροβόλησε κοντά στο νησί. Ο ναύαρχος της Βενετίας, Κανάλης, έχοντας μόνο 35 γαλέρες υπό την διοίκησή του, αναγκάστηκε να υποχωρήσει. Οι Τούρκοι έκλεισαν το στενό με αλυσίδα και έχτισαν με τα πλοία τους γέφυρα, διαμέσου της οποίας πέρασε ο Τουρκικός στρατός από την στεριά μέχρι το νησί. Αμέσως άρχισε η πολιορκία της πρωτεύουσας Χαλκίδας. Τρεις πολύνεκρες έφοδοι αποκρούστηκαν από τις 10 Ιουλίου μέχρι τις 5 Αυγούστου. Οι νεκροί ήταν πολλοί και από τις δύο μεριές, και η φρουρά εξασθένησε. Ο Κανάλης εμφανίστηκε επιστρέφοντας με εκατό περίπου πλοία. Έσπασε την αλυσίδα και ήταν έτοιμος να διαρρήξει τη γέφυρα, αλλά σταμάτησε περιμένοντας περισσότερα καράβια. Ο Μωάμεθ επέσπευσε τις ενέργειές του. Μια ακόμα έφοδος αποκρούστηκε, αλλά στην επόμενη έφοδο το φρούριο τελικά έπεσε.

Οι απώλειες των Τούρκων ήταν μεγάλες, σύμφωνα με τα Ενετικά χρονικά έφταναν τις 50.000 νεκρούς. Ο Μωάμεθ εκδικήθηκε σκληρά την αντίσταση των Ελλήνων κατά το πλείστον προμάχων. Οι φρικτές ποινές ήταν διχοτόμηση με πριόνι, ανασκολοπισμός και αποκεφαλισμός. Ο Paulo Erizzo, φρούραρχος της Χαλκίδας κόπηκε με πριόνι, και η θυγατέρα του κόπηκε κομματάκια. Ο Κανάλης οδηγήθηκε δέσμιος στην Βενετία και καταδικάστηκε σε εξορία.

Πηγές
 Α. Πολυζωίδης: Τα Ελληνικά, Τόμος Β', 1874

Νομός Εύβοιας
Μάχες οθωμανικού στρατού
Σαλέντο

Το Σαλέντο είναι χερσόνησος στο νοτιοανατολικό τμήμα της Ιταλίας. Είναι υποχερσόνησος της κύριας Ιταλικής χερσονήσου και συχνά περιγράφεται ως «το τακούνι» της μπότας. Ανήκει διοικητικά στην περιφέρεια της Απουλίας και διαιρείται διοικητικά σε τρεις επαρχίες, στις επαρχίες του Λέτσε, του Μπρίντιζι και του Τάραντα. Η χερσόνησος είναι επίσης γνωστή ως Χερσόνησος του Οτράντο. Στην αρχαιότητα ήταν γνωστή με το όνομα Μεσσαπία.

Ιστορία

Στην αρχαιότητα η χερσόνησος ονομαζόταν Μεσσαπία και ήταν κατοικημένη από το γηγενές φύλο των Μεσσαπίων.  Από τον 8ο αιώνα π.Χ. ξεκίνησε η εγκατάσταση Ελλήνων που ίδρυσαν πολλές αποικίες στα παράλιά της με κυριότερη τον Τάραντα στο βορειοδυτικό της τμήμα. Τον 3ο αιώνα π.Χ. κατέλαβαν την περιοχή οι Ρωμαίοι που παρέμεινα κύριοι της περιοχής, όπως και ολόκληρης της Ιταλικής χερσονήσου για αιώνες. Τον 5ο αιώνα π.Χ. κατέλαβαν την περιοχή οι Οστρογότθοι, ενώ τον 6ο αιώνα τα στρατεύματα του Ιουστινιανού ανακατέλαβαν την περιοχή, η οποία παρέμεινε υπό Βυζαντινό έλεγχο μέχρι τον 11ο αιώνα. Στη φάση αυτή το Σαλέντο πέρασε στον έλεγχο των Νορμανδών. Τα επόμενα χρόνια υπήρξε τμήμα του Βασιλείου της Σικελίας και του Βασιλείου της Νάπολης. Ενσωματώθηκε στην Ιταλία το 1861 με την ενσωμάτωση του Βασιλείου των Δύο Σικελιών στο Ιταλικό κράτος.

Γεωγραφία

Το Σαλέντο είναι μία βραχώδης ασβεστολιθική χερσόνησος που χωρίζει την Αδριατική Θάλασσα από το Ιόνιο. Είναι πεδινή στο μεγαλύτερο μέρος της με αρκετούς λόφους που δεν υπερβαίνουν τα 300 μέτρα ύψος. Η χερσόνησος περιλαμβάνει το ανατολικότερο τμήμα της Ιταλίας, που είναι το ακρωτήριο Παλάσα λίγο νοτιότερα του Οτράντο και πιθανόν σχετίζεται με το ακρωτήριο της Ιαπυγίας των αρχαίων Ελλήνων. Στο νοτιότερο σημείο της είναι χτισμένη η πόλη Σάντα Μαρία Ντι Λεύκα. Η χερσόνησος χωρίζεται σε τρεις επαρχίες , στις επαρχίες του Λέτσε, του Μπρίντεζι και του Τάραντα.

Τουρισμός

Το Σαλέντο διαθέτει πλούσια ιστορία που αποτυπώνεται στα σπουδαία μνημεία της αρχαίας και της μεσαιωνικής περιόδου. Ξεχωρίζουν τα ιστορικά κέντρα των πόλεων με σπουδαιότερο το ιστορικό κέντρο του Λέτσε. Η χερσόνησος διαθέτει παραλίες και μαρίνες που συγκεντρώνουν μεγάλο αριθμό επισκεπτών την καλοκαιρινή περίοδο,

Πολιτισμός
Στο Σαλέντο διαμένει ελληνόφωνος πληθυσμός που ομιλεί την Κατωιταλική διάλεκτο ή Γραικανική. Η διάλεκτος ομιλείται σε μία ομάδα μικρών πόλεων νότια του Λέτσε, με κέντρο την πόλη Καλημέρα. Οι ελληνόφωνοι διατηρούν την πλούσια πολιτισμική τους παράδοση μέχρι τις μέρες μας.

Πόλεις

Οι μεγαλύτερες πόλεις του Σαλέντο είναι οι παρακάτω:
Τάραντας
Λέτσε 
Μπρίντιζι
Φρανκαβίλα Φοντάνα
Γκροτάλιε
Οστούνι
Ναρντό
Μαντουρία

Χερσόνησοι της Ιταλίας
Απουλία
Πολιορκία της Ρόδου

Η Πολιορκία της Ρόδου μπορεί να αναφέρεται σε κάποιο από τα εξής λήμματα:

 Πολιορκία της Ρόδου (305–304 π.Χ.) από τον Δημήτριο Πολιορκητή
 Πολιορκία της Ρόδου (88 π.Χ.) 
 Πολιορκία της Ρόδου (1306)
 Πολιορκία της Ρόδου (1444) από τους Τούρκους
 Πολιορκία της Ρόδου (1480) από τους Τούρκους
 Πολιορκία και Κατάκτηση της Ρόδου από τους Τούρκους (1522) 
 Πολιορκία της Ρόδου (1912)

Πολιορκίες
Έρικ Γιανγκ

Ο Τζέρεμι Φριτζ (Jeremy Fritz, 15 Δεκεμβρίου 1979) είναι Καναδός παλαιστής, γνωστός με το ψευδώνυμο που χρησιμοποιεί στα ρινγκ Έρικ Γιάνγκ. Είναι περισσότερο γνωστός για την θητεία του με την εταιρεία Total Nonstop Action Wrestling. Αυτή την στιγμή έχει συμβόλαιο με το WWE NXT.

Καριέρα
Ξεκίνησε να ασχολείται με την επαγγελματική πάλη, από τότε που τελείωσε το λύκειο, και το 1998 έκανε το ντεμπούτο σε αγώνες. Μόλις έμαθε τα μυστικά του αθλήματος, συνέχισε σε ανεξάρτητο επίπεδο να αγωνίζεται σε διάφορα τουρνουά για μικρές εταιρείες. Πέρασε από δοκιμαστικά στο WWE, αλλά δεν προσλήφθηκε ποτέ.

TNA
Το 2004, υπέγραψε με το Total Nonstop Action Wrestling. Εκεί συμμετείχε στην "Ομάδα Καναδά" που αποτελούσαν παλαιστές που είχαν καναδέζικη υπηκοότητα. Πέρασε από πολλά στάδια και άλλαξε αρκετούς ρόλους. Είχε αντιπαλότητες με τους Μπόμπι Ρουντ, Τζέιμς Στορμ και άλλους. Στην καριέρα του, στην εταιρεία, έχει κατακτήσει μια φορά το Πρωτάθλημα Κατηγορίας Χ, δύο φορές το Τηλεοπτικό Πρωτάθλημα και τέσσερις φορές το Ομαδικό Πρωτάθλημα, δύο με τον Μπόμπι Ρουντ, μια με τον Φράνκι Καζάριαν και μια ως μέλος ομάδας με τους Κέβιν Νας και Σκοτ Χαλ. Έγινε ο πρώτος άνδρας που κατακτά το Ομαδικό Πρωτάθλημα Γυναικών στο πλευρό της (κοπέλας του στο σενάριο) Ο Ντι Μπι. Το 2014 άρχισε μια κόντρα με τον Αμπύς, απο τον οποίο και έχασε. Έπειτα άρχισε να διεκδικεί το Παγκόσμιο Πρωτάθλημα Βαρέων Βαρών και τα κατάφερε κόντρα στον Μάγκνους τον Απρίλιο. Ο Γιανγκ έμεινε πρωταθλητής μέχρι τον Ιούνιο.

Σημαντικότεροι τίτλοι
 Παγκόσμιο Πρωτάθλημα Βαρέων Βαρών TNA (1 φορά)
 Πρωτάθλημα Κατηγορίας Χ (1 φορά)
 Τηλεοπτικό Πρωτάθλημα TNA (2 φορές)
 Ομαδικό Πρωτάθλημα TNA (4 φορές - 2 με τον Μπόμπι Ρουντ, 1 με τον Φράνκι Καζάριαν και μια ως μέλος ομάδας με τους Κέβιν Νας και Σκοτ Χαλ)
 Ομαδικό Πρωτάθλημα NWA (2 φορές - με τον Μπόμπι Ρουντ)
 Ομαδικό Πρωτάθλημα Γυναικών (1 φορά - με την Ο Ντι Μπι)

Πηγές

 Προφίλ στο TNA
 Προφίλ στο owow

Επαγγελματίες Παλαιστές
Επαγγελματίες Παλαιστές του TNA
Δ΄ Εθνική ποδοσφαίρου ανδρών 2000-01

Το πρωτάθλημα της Δ΄ Εθνικής ποδοσφαίρου 2000-01 διοργανώθηκε με τη συμμετοχή 64 ομάδων, οι οποίες χωρίστηκαν σε 4 διαφορετικούς ομίλους με 16 ομάδες ο καθένας. Ο πρωταθλητής του κάθε ομίλου εξασφάλισε την άνοδό του στη Γ' Εθνική ενώ οι τελευταίες ομάδες του κάθε ομίλου υποβιβάστηκαν στα Τοπικά Πρωταθλήματα. Μετά το τέλος του πρωταθλήματος την άνοδο στην Γ' Εθνική εξασφάλισαν οι: Φωστήρας Ταύρου, Α.Ε. Χανίων, Α.Ο. Κέρκυρα και Α.Σ. Κασσάνδρα.

Βαθμολογίες

1ος όμιλος
Στον 1ο όμιλο συμμετείχαν 16 ομάδες που προέρχονταν από την Αθήνα, τη Βοιωτία και την Πελοπόννησο. Την άνοδο στη Γ' Εθνική εξασφάλισε ο Φωστήρας Ταύρου.

 
Ο Επαμεινώνδας Λεύκτρων και ο Πάμισος Μεσσήνης είναι τιμωρημένοι με αφαίρεση 2 βαθμών

2ος όμιλος
Στον 1ο όμιλο συμμετείχαν 16 ομάδες που προέρχονταν από τον Πειραιά, την Κρήτη, την Εύβοια και τα νησιά του Αιγαίου. Την άνοδο στη Γ' Εθνική εξασφάλισε η Α.Ε. Χανίων.

Ο Αίας Σαλαμίνας και ο Εργοτέλης έχουν αφαίρεση 3 βαθμών
Ο Αιγέας Πλωμαρίου έχει αφαίρεση 1 βαθμού
Για τη δέκατη θέση δόθηκε αγώνας μπαράζ μεταξύ Χαλκίδας και Νέας Αρτάκης. Επικράτησε η Χαλκίδα με 4-3 στα πέναλτι

3ος όμιλος
Στον 3ο όμιλο συμμετείχαν 16 ομάδες που προέρχονταν από την Ήπειρο, τη Θεσσαλία, τη Δυτική Μακεδονία την υπόλοιπη Στερεά και το Βόρειο Ιόνιο. Την άνοδο στη Γ' Εθνική εξασφάλισε ο Α.Ο. Κέρκυρα.

Ο Θεσπρωτός και ο Εθνικός Κατερίνης έχουν τιμωρηθεί με αφαίρεση 6 βαθμών
Η Αναγέννηση Άρτας έχε τιμωρηθεί με αφαίρεση 3 βαθμών
Η Πρέβεζα έχει τιμωρηθεί με αφαίρεση ενός βαθμού

4ος όμιλος
Στον 1ο όμιλο συμμετείχαν 16 ομάδες που πορέρχονταν από την Κεντρική και Ανατολική Μακεδονία και τη θράκη. Την άνοδο στη Γ' Εθνική εξασφάλισε ο Α.Σ. Κασσάνδρα.
 
Η Αναγέννηση Πετριτσίου και η Δόξα Δράμας έχουν τιμωρηθεί με αφαίρεση 3 βαθμών
Ο Εδεσσαϊκός έχει τιμωρηθεί με αφαίρεση 1 βαθμού

Εξωτερικοί σύνδεσμοι 

Ιστοσελίδα της ΕΠΟ
rsssf, Ελληνικά πρωταθλήματα 2000-01

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2000-2001
Θίοντορ Λονγκ

Ο Θίοντορ Ρούφους «Τέντι» Λονγκ (γεννήθηκε στις 15 Σεπτεμβρίου 1947) είναι Αμερικανός πρώην επαγγελματίας παλαιστής, μάνατζερ παλαιστών, πρώην διαιτητής αγώνων επαγγελματικής πάλης και τηλεοπτική προσωπικότητα της επαγγελματικής πάλης.

Καριέρα

NWA & WCW
Ο Λονγκ ξεκίνησε ως υπηρετικό προσωπικό για παλαιστές το 1985. Συνέχισε ως διαιτητής στην εταιρεία NWA και διεύθυνε σπουδαίους αγώνες. Έγινε ξεχωριστός, όταν απέκτησε χαρακτήρα αντιπαθητικού προς το κοινό διαιτητή, με τις αποφάσεις του. Κόστισε σε πολλούς αγαπητούς παλαιστές, νίκες και τελικά απολύθηκε σεναριακά, για να συνεχίσει ως μάνατζερ παλαιστών. Εκτός του NWA, εμφανίστηκε και στο WCW. Έγινε μάνατζερ για πολλούς παλαιστές, γνωστούς και ανερχόμενους.

WWE
Ο εξαιρετικός του χαρακτήρας, τον οδήγησε το 1999, στην πιο ισχυρή εταιρεία πάλης, το WWE. Εκεί, επέστρεψε σε ρόλο διαιτητή, όπου έμεινε ως το 2002. Από το 2002 ως το 2004, έγινε μάνατζερ και στην εταιρεία του WWE, για τους Μαρκ Χένρι, Ντι Λο Μπράουν, Ρόντεϊ Μακ και άλλους.

Γενικός Διευθυντής
Το 2004 έγινε Γενικός Διευθυντής του σόου SmackDown και είχε ρόλο συμπαθητικό προς το κοινό, λόγω του ότι έδινε στους θεατές αυτό που ήθελαν να δουν. Ο Λονγκ είχε μια κόντρα με τον Έρικ Μπίσοφ το 2005, όταν και πάλεψαν για να λύσουν τις διαφορές τους. Το 2007 έγινε Βοηθός της νέας Γενικής Διευθύντριας, Βίκι Γκερέρο και έφυγε από αυτή την θέση το 2008, για να αναλάβει την διεύθυνση του σόου ECW. Εκεί έμεινε για έναν χρόνο, αφού το 2009 η θέση του Γενικού Διευθυντή του SmackDown, έμεινε κενή και ανέλαβε εκ νέου το σόου. Το 2012 ο Λονγκ ξεκίνησε μια κόντρα με τον Γενικό Διευθυντή του Raw, Τζον Λορινάιτις, ο οποίος μέσω αγώνα παλαιστών της επιλογής τους, νίκησε και κέρδισε το δικαίωμα να είναι Γενικός Διευθυντής και σε Raw και σε SmackDown. Μετά την απόλυση του Λορινάιτις, την διεύθυνση του SmackDown ανέλαβε ο Μπούκερ Τι και ο Λονγκ έγινε ο κυριότερος σύμβουλος του. Αφού δεν χρησιμοποιήθηκε για ένα χρόνο, αποδεσμεύτηκε τον Ιούνιο του 2014 όταν δεν ανανέωσε το συμβόλαιο του.

Πηγές
 IMDb.com
Επαγγελματίες Παλαιστές
Γκιτέγκα (επαρχία)

Η Επαρχία Γκιτέγκα (κιρούντι: Gitega) είναι μια από τις 17 επαρχίες του Μπουρούντι. Βρίσκεται κεντρικά του Μπουρούντι. Έχει έκταση 1.979 τ.χλμ. και πληθυσμό 628.872 κατοίκων με πυκνότητα 0,1 κατοίκων ανά τ.χλμ. Πρωτεύουσα είναι η Γκιτέγκα.

Κοινότητες 
Η Επαρχία Γκιτέγκα διαιρείται σε 11 κοινότητες:

 Γκιέτα
 Γκισούμπι
 Γκιτέγκα
 Ιτάμπα
 Μακεμπούκο
 Μουταχο
 Μπουγκεντάντα
 Μπουκιρασάζι
 Μπουράζα
 Ναυνρουσάνγκε
 Ρυανσόρο

Δείτε επίσης 
 Επαρχίες του Μπουρούντι

Επαρχίες του Μπουρούντι
Καγιάνζα (επαρχία)

Η Επαρχία Καγιάνζα (κιρούντι: Province de Kayanza) είναι μια από τις 17 επαρχίες του Μπουρούντι. Βρίσκεται βορειοδυτικά του Μπουρούντι. Έχει έκταση 1.233 τ.χλμ. και πληθυσμό 458.815  κατοίκων με πυκνότητα 372,2 κατοίκων ανά τ.χλμ. Πρωτεύουσα είναι η Καγιάνζα.

Κοινότητες 
Η Επαρχία Καγιάνζα διαιρείται σε 9 κοινότητες:

 Γκαόμπο
 Γκατάρα
 Καγιανζά
 Καμπαρόρε 
 Ματόνγκο
 Μουρούτα
 Μποταγκάνζουα
 Μουζάνγκα
 Ράνγκο

Δείτε επίσης 
 Επαρχίες του Μπουρούντι

Επαρχίες του Μπουρούντι
Κανκούζο (επαρχία)

Η Επαρχία Κανκούζο (γαλλικά: Province de Cankuzo) είναι μια από τις 17 επαρχίες του Μπουρούντι. Βρίσκεται βορειοανατολικά του Μπουρούντι. Έχει έκταση 1.965 τ.χλμ. και πληθυσμό 172.477 κατοίκων με πυκνότητα 87,8 κατοίκων ανά τ.χλμ. Πρωτεύουσα είναι η Κανκούζο.

Κοινότητες 
Η Επαρχία Κανκούζοδιαιρείται σε 5 κοινότητες:

 Γκισαγκάρα
 Κανκούζο
 Κενταζουρού
 Κιγκάμπα
 Μισίχα

Δείτε επίσης 
 Επαρχίες του Μπουρούντι

Επαρχίες του Μπουρούντι
Καρούζι (επαρχία)

Η Επαρχία Καρούζι (γαλλικά: Province de Karuzi) είναι μια από τις 17 επαρχίες του Μπουρούντι. Βρίσκεται βόρεια του Μπουρούντι. Έχει έκταση 1.457 τ.χλμ. και πληθυσμό 384.187 κατοίκων με πυκνότητα 263,6 κατοίκων ανά τ.χλμ. Πρωτεύουσα είναι η Καρούζι.

Κοινότητες 
Η Επαρχία Καρούζι διαιρείται σε 7 κοινότητες:

 Γκιχογκάζι
 Γκιταραμούκα
 Μουτούμπα
 Μπουγκνυούζι
 Μπουίγκα
 Νυαμπικέρε
 Σόμπο

Δείτε επίσης 
 Επαρχίες του Μπουρούντι

Επαρχίες του Μπουρούντι
Κιμπιτόκε (επαρχία)

Η Επαρχία Κιμπιτόκε (γαλλικά: Province de Cibitoke) είναι μια από τις 17 επαρχίες του Μπουρούντι. Βρίσκεται βορειοδυτικά του Μπουρούντι. Έχει έκταση 1.636 τ.χλμ. και πληθυσμό 385.438 κατοίκων με πυκνότητα 235,6 κατοίκων ανά τ.χλμ. Πρωτεύουσα είναι η Κιμπιτόκε.

Κοινότητες 
Η Επαρχία Κιμπιτόκε διαιρείται σε 6 κοινότητες:

 Μαμπάγι
 Μουγκίνα
 Μούρβι
 Μπουγκάντα
 Μπουκινανυάνα
 Ρουγκόμπο

Δείτε επίσης 
 Επαρχίες του Μπουρούντι

Επαρχίες του Μπουρούντι
Κιρούντο (επαρχία)

Η Επαρχία Κιρούντο (κιρούντι: Kirundo) είναι μια από τις 17 επαρχίες του Μπουρούντι. Βρίσκεται βόρεια του Μπουρούντι. Έχει έκταση 1.703 τ.χλμ. και πληθυσμό 502.171 κατοίκων με πυκνότητα 294,9  κατοίκων ανά τ.χλμ. Πρωτεύουσα είναι η Κιρούντο.

Κοινότητες 
Η Επαρχία Κιρούντο διαιρείται σε 7 κοινότητες:

 Βούμπι
 Γκιτόμπε
 Κιρούντο
 Μποαμπαράνγκουε
 Μπουγαμπίρα
 Μπουσόνι
 Ντέγκα

Δείτε επίσης 
 Επαρχίες του Μπουρούντι

Επαρχίες του Μπουρούντι
Ορεινό Άνδρου

Το Ορεινό (ή Σάσα) είναι ένα χωριό στην Άνδρο σε μία πλαγιά του όρους Γερακώνας, σε υψόμετρο 280 μ. με πληθυσμό 23 κατοίκων. Απέχει από τη Χώρα 10 χλμ. και από το Γαύριο 26 χλμ. Στην ευρύτερη περιοχή του χωριού υπάρχει ο Μεγάλος Ποταμός, που διασχίζει όλη την Άνδρο, και η Μονή Πανάχραντου.

Χωριά της Άνδρου
Μακάμπα (επαρχία)

Η Επαρχία Μακάμπα (κιρούντι: Makamba) είναι μια από τις 17 επαρχίες του Μπουρούντι. Βρίσκεται κεντρικά του Μπουρούντι. Έχει έκταση 1.960 τ.χλμ. και πληθυσμό 357.492 κατοίκων με πυκνότητα 182,4 κατοίκων ανά τ.χλμ. Πρωτεύουσα είναι η Μακάμπα.

Κοινότητες 
Η Επαρχία Μακάμπα διαιρείται σε 6 κοινότητες:

 Βουγκίζο
 Καγιονγκόρο
 Κιμπάγκο
 Νυάνζα Λακ
 Μαμπάντα
 Μακάμπα

Δείτε επίσης 
 Επαρχίες του Μπουρούντι

Επαρχίες του Μπουρούντι
Υπουργείο Πολιτισμού

Το Υπουργείο Πολιτισμού (1985-2009) δημιουργήθηκε το 1985 με καθήκοντα την προστασία, τη διάσωση και προβολή της πολιτιστικής κληρονομιάς και την ανάπτυξη των τεχνών στην Ελλάδα, σε συνέχεια του προηγούμενου Υπουργείου Πολιτισμού και Επιστημών. Στην εποπτεία του είχε τις Γενικές Γραμματείες Απόδημου Ελληνισμού, Νέας Γενιάς, Λαϊκής Επιμόρφωσης, Αθλητισμού. Καταργήθηκε το 2009, όταν συγχωνεύθηκε με το Υπουργείο Τουριστικής Ανάπτυξης στο Υπουργείο Πολιτισμού και Τουρισμού.

Ιστορία 
 Στις 26 Ιουλίου 1985 με το Ν. 1558/1985 το Υπουργείο Πολιτισμού και Επιστημών μετονομάστηκε σε Υπουργείο Πολιτισμού.
 Στις 7 Οκτωβρίου 2009 με το Π.Δ. 186/2009, μετά από πρόταση του Πρωθυπουργού Γ. Παπανδρέου, τα Υπουργεία Πολιτισμού και Τουριστικής Ανάπτυξης συγχωνεύθηκαν στο Υπουργείο Πολιτισμού και Τουρισμού.

Διατελέσαντες Υπουργοί Πολιτισμού

Παραπομπές

Πολιτισμου
Υπουργείο Πολιτισμού και Επιστημών

Το Υπουργείο Πολιτισμού και Επιστημών ήταν υπεύθυνο για την προστασία, διάσωση και προβολή της πολιτιστικής κληρονομιάς και την  ανάπτυξη των επιστημών στην Ελλάδα για την περίοδο 1971-1985.

Ιστορία 
 Το Υπουργείο Πολιτισμού και Επιστημών δημιουργήθηκε από την Κυβέρνηση Γεωργίου Παπαδόπουλου 1971 της Χούντας των Συνταγματαρχών
 Στις 26 Ιουλίου 1985 με το Ν. 1558/1985 το Υπουργείο Πολιτισμού και Επιστημών μετονομάστηκε σε Υπουργείο Πολιτισμού.

Διατελέσαντες Υπουργοί Πολιτισμού και Επιστημών

Παραπομπές

Πρώην υπουργεία της Ελλάδας
Μουάρο (επαρχία)

Η Επαρχία Μουάρο (κιρούντι: Mwaro) είναι μια από τις 17 επαρχίες του Μπουρούντι. Βρίσκεται κεντρικά του Μπουρούντι. Έχει έκταση 840 τ.χλμ. και πληθυσμό 229.013 κατοίκων με πυκνότητα 272,7  κατοίκων ανά τ.χλμ. Πρωτεύουσα είναι η Μακάμπα.

Κοινότητες 
Η Επαρχία Μουάρο διαιρείται σε 6 κοινότητες:

 Γκισόζι
 Καγιόκουε
 Μπισόρο
 Ντάβα
 Νυαμπιχάνγκα
 Ρουσάκα

Δείτε επίσης 
 Επαρχίες του Μπουρούντι

Επαρχίες του Μπουρούντι
Μουγίνγκα (επαρχία)

Η Επαρχία Μουγίνγκα (κιρούντι: Muyinga) είναι μια από τις 17 επαρχίες του Μπουρούντι. Βρίσκεται βόρεια του Μπουρούντι. Έχει έκταση 1.836 τ.χλμ. και πληθυσμό 485.347 κατοίκων με πυκνότητα 264,4 κατοίκων ανά τ.χλμ. Πρωτεύουσα είναι η Μουγίνγκα.

Κοινότητες 
Η Επαρχία Μουγίνγκα διαιρείται σε 7 κοινότητες:

 Γκασόρουε
 Γκασόχο
 Γκιτεράνι
 Μουακίρο
 Μουγίνγκα
 Μπουτιχίντα
 Μπουχινυούζα

Δείτε επίσης 
 Επαρχίες του Μπουρούντι

Επαρχίες του Μπουρούντι
Μουράμβια (επαρχία)

Η Επαρχία Μουράμβια (κιρούντι: Muramvya) είναι μια από τις 17 επαρχίες του Μπουρούντι. Βρίσκεται δυτικά του Μπουρούντι. Έχει έκταση 696 τ.χλμ. και πληθυσμό 252.833 κατοίκων με πυκνότητα 363,3 κατοίκων ανά τ.χλμ. Πρωτεύουσα είναι η Μουράμβια.

Κοινότητες 
Η Επαρχία Μουράμβια διαιρείται σε 5 κοινότητες:

 Κιγκάντα
 Μουράμβια
 Μπούγε
 Μπουκέγε
 Ρουτεγκάμα

Δείτε επίσης 
 Επαρχίες του Μπουρούντι

Επαρχίες του Μπουρούντι
Μπουζουμπουρά-Ρουράλ

Η Επαρχία Μπουζουμπουρά-Ρουράλ (γαλλικά: Bujumbura Rural) είναι μια από τις 17 επαρχίες του Μπουρούντι. Βρίσκεται δυτικά του Μπουρούντι. Έχει έκταση 1.089 τ.χλμ. και πληθυσμό 436.896 κατοίκων με πυκνότητα 401,2 κατοίκων ανά τ.χλμ. Πρωτεύουσα είναι η Μουγκονγκό-Μανγκά.

Κοινότητες 
Η Επαρχία Μπουζουμπουρά-Ρουράλ διαιρείται σε 11 κοινότητες:

 Ισάλε
 Καμπέζι
 Κανυόσα
 Μουγκονγκομάνγκα
 Μουκίτε
 Μουμπίμπι
 Μουτάμπου
 Μουτιμπούζι
 Μουχούτα
 Μπουγκαράμα
 Νυαμπιράμπα

Δείτε επίσης 
 Επαρχίες του Μπουρούντι

Επαρχίες του Μπουρούντι
Μπουμπάνζα (επαρχία)

Η Επαρχία Μπουμπάνζα (κιρούντι: Bubanza) είναι μια από τις 17 επαρχίες του Μπουρούντι. Βρίσκεται δυτικά του Μπουρούντι. Έχει έκταση 1.089 τ.χλμ. και πληθυσμό 289.060 κατοίκων με πυκνότητα 265,5 κατοίκων ανά τ.χλμ. Πρωτεύουσα είναι η Μπουμπάνζα.

Κοινότητες 
Η Επαρχία Μπουμπάνζα διαιρείται σε 5 κοινότητες:

 Γκιχάνγκα
 Μουσιγκάτι
 Μπάντα
 Μπουμπάνζα
 Ρουγκάζι

Δείτε επίσης 
 Επαρχίες του Μπουρούντι

Επαρχίες του Μπουρούντι
Μπουρούρι (επαρχία)

Η Επαρχία Μπουρούρι (κιρούντι: Bururi) είναι μια από τις 17 επαρχίες του Μπουρούντι. Βρίσκεται δυτικά του Μπουρούντι. Έχει έκταση 2.465 τ.χλμ. και πληθυσμό 437.931 κατοίκων με πυκνότητα 177,7  κατοίκων ανά τ.χλμ. Πρωτεύουσα είναι η Μπουρούρι.

Κοινότητες 
Η Επαρχία Μπουρούρι διαιρείται σε 9 κοινότητες:

 Βυάντα
 Ματάνα
 Μουγκάμπα
 Μπουράμπι
 Μπουρούρι
 Μπουγενγκέρο
 Ρουμόνγκε
 Ρουτόβου
 Σόνγκα

Δείτε επίσης 
 Επαρχίες του Μπουρούντι

Επαρχίες του Μπουρούντι
Νγκόζι (επαρχία)

Η Επαρχία Νγκόζι (κιρούντι: Ngozi) είναι μια από τις 17 επαρχίες του Μπουρούντι. Βρίσκεται βόρεια του Μπουρούντι. Έχει έκταση 1.474 τ.χλμ. και πληθυσμό 601.382 κατοίκων με πυκνότητα 408 κατοίκων ανά τ.χλμ. Πρωτεύουσα είναι η Νγκόζι.

Κοινότητες 
Η Επαρχία Νγκόζι διαιρείται σε 9 κοινότητες:

 Γκασικάνουα
 Κιρέμπα
 Μαρανγκάρα
 Μουούμπα
 Μπουσίγκα
 Νγκόζι
 Νυαμουρένζα
 Ρουχορόρο
 Τανγκάρα

Δείτε επίσης 
 Επαρχίες του Μπουρούντι

Επαρχίες του Μπουρούντι
Ρουγίγκι (επαρχία)

Η Επαρχία Ρουγίγκι (κιρούντι: Ruyigi) είναι μια από τις 17 επαρχίες του Μπουρούντι. Βρίσκεται ανατολικά του Μπουρούντι. Έχει έκταση 2.339 τ.χλμ. και πληθυσμό 304.567 κατοίκων με πυκνότητα 130,3 κατοίκων ανά τ.χλμ. Πρωτεύουσα είναι η Ρουγίνγκι.

Κοινότητες 
Η Επαρχία Ρουγίνγκι διαιρείται σε 7 κοινότητες:

 Γκισούρου
 Μπουερού
 Μπουταγκάνζουα
 Μπουτέζι
 Κινίνυα
 Νυαμπιτσίντα
 Ρουγίγκι

Δείτε επίσης 
 Επαρχίες του Μπουρούντι

Επαρχίες του Μπουρούντι
Ρουτάνα (επαρχία)

Η Επαρχία Ρουτάνα (κιρούντι: Rutana) είναι μια από τις 17 επαρχίες του Μπουρούντι. Βρίσκεται ανατολικά του Μπουρούντι. Έχει έκταση 2.339 τ.χλμ. και πληθυσμό 304.567 κατοίκων με πυκνότητα 130,3 κατοίκων ανά τ.χλμ. Πρωτεύουσα είναι η Ρουτάνα.

Κοινότητες 
Η Επαρχία Ρουτάνα διαιρείται σε 6 κοινότητες:

 Γκιτάνγκα
 Γκιχάρο
 Μουσινγκάτι
 Μπίνγκα-Κανόγιε
 Μπουκέμπα
 Ρουτάνα

Δείτε επίσης 
 Επαρχίες του Μπουρούντι

Επαρχίες του Μπουρούντι
Κόμμα Δικαιοσύνης και Ανάπτυξης

Το Κόμμα Δικαιοσύνης και Ανάπτυξης (τουρκικά: Adalet ve Kalkınma Partisi, AK PARTİ) είναι πολιτικό κόμμα της Τουρκίας. Iδρύθηκε στις 14 Αυγούστου 2001, υπό την ηγεσία του Ρετζέπ Ταγίπ Ερντογάν. Η επίσημη συντομογραφία του είναι "AK PARTİ" και το σύμβολό του είναι μια λάμπα φωτός. Αυτήν την στιγμή είναι το κόμμα με την απόλυτη πλειοψηφία στην Μεγάλη Εθνοσυνέλευση της Τουρκίας. 

Βρίσκεται στην κυβερνητική εξουσία από το 2002, αυτοδύναμο αλλά και ως κεντρικό κόμμα κυβερνήσεων συνεργασίας. Σύμφωνα με κάποιες απόψεις είναι εκ των πραγμάτων ένα προσωποπαγές κόμμα περί τον αρχηγό του Ρετζέπ Ταγίπ Ερντογάν, ενώ πολλοί επικριτές του θεωρούν ότι έχει καταργήσει ουσιαστικά την δημοκρατία στην χώρα, μέσω φυλακίσεων πολιτικών αντιπάλων και άλλων μέτρων που μετατρέπουν το πολίτευμα σε δικτατορικό. Το κόμμα αντιπροσωπεύει μία από τις δύο κυρίαρχες ιδεολογίες στην πολιτική ζωή της Τουρκίας, τον Ισλαμισμό. Επίσης είναι έντονα συντηρητικό σε όλα τα επίπεδα και κατηγορείται για Νεο-Οθωμανισμό και επεκτατικές πολιτικές. Σε πολιτικό επίπεδο κύριος πολιτικός του αντίπαλος είναι το Ρεπουμπλικανικό Λαϊκό Κόμμα, το οποίο εκφράζει την δεύτερη κυρίαρχη ιδεολογία στην Τουρκία, τον Κεμαλισμό.

Κυβερνητική δράση
Όταν ανέλαβε την εξουσία η Τουρκία βρισκόταν υπό την επίβλεψη του Διεθνούς Νομισματικού ταμείου, μετά από αξιόλογη οικονομική ανάπτυξη η Τουρκία μετατράπηκε σε μια ανερχόμενη οικονομική δύναμη της περιοχής. Ως κυβέρνηση έχει συλλάβει πολλούς πολίτες που συμμετείχαν σε κουρδικές πολτικές οργανώσεις της Τουρκίας ως τρομοκράτες με αμφίβολες μεθόδους. Το κόμμα συντάσσει και φιλοδοξεί να εγκαταστήσει καινούργιο σύνταγμα στην Τουρκία μετατρέπωντας την σε Ημιπροεδρική Κοινοβουλευτική Δημοκρατία.

Παραπομπές

Εξωτερικοί σύνδεσμοι 
 

Τουρκικά πολιτικά κόμματα
Φιλελεύθερα-Συντηρητικά κόμματα
Τσάρλι Χάας

Ο Τσαρλς Ντόλι "Τσάρλι" Χάας (Charles Doyle "Charlie" Haas II, γενν. 27 Μαρτίου 1972) είναι Αμερικανός πρώην παλαιστής. Έγινε γνωστός στην εταιρεία πάλης WWE, όπου πάλευε ως ομάδα μαζί με τον Σέλτον Μπέντζαμιν.

Καριέρα
Ξεκίνησε την καριέρα του το 1996, ως ομάδα με τον αδερφό του Ρας. Μαζί παλέψανε σε διάφορα σόου της Αμερικής, πριν δοκιμαστούν το 2000 στο WWE.

WWE
Οι δυο τους, μεταφέρθηκαν σε θυγατρική εταιρεία. Η μοίρα έπαιξε άσχημο παιχνίδι στον αδερφό του, αφού στις 15 Δεκεμβρίου του 2001, σε ηλικία 27 ετών πεθαίνει στον ύπνο του από καρδιά. Ο Τσάρλι προσφέρει τιμή στο όνομά του με διάφορους τρόπους και προσπαθεί να προσπεράσει το άσχημο συμβάν.

Το 2002 γνωρίζει τον Σέλτον Μπέντζαμιν και δημιουργούν ομάδα, στο πλευρό του αρχηγού τους τότε, Κερτ Ανγκλ. Μαζί του δεν έμειναν για πολύ καιρό. Οι δυο τους, κατέκτησαν συνολικά στο WWE, τρεις φορές τους ομαδικούς τίτλους. Το 2006 θα χωρίσουν οι δρόμοι τους και θα επανασυνδεθούν ένα χρόνο μετά αλλά για πολύ λίγο.

Από το 2008 ως το 2010, δοκιμάζει να παίξει έναν κωμικό χαρακτήρα, αφού συνεχίζει μόνος του και δεν παίρνει ευκαιρίες από την εταιρεία.

Ring of Honor
Το 2010 και αφού έφυγε από το WWE, συνέχισε στην ανεξάρτητη σκηνή και έγινε μέλος του ROH. Εκεί θα περιμένει έναν χρόνο για να συναντήσει και πάλι τον Σέλτον Μπέντζαμιν, με τον οποίο θα ξαναγίνουν ομάδα. Μαζί κατάφεραν σε δύο περιπτώσεις να γίνουν πρωταθλητές στην ομαδική κατηγορία. Τον Μάρτιο του 2013, ο Χάας ανακοίνωσε την απόσυρση του από την επαγγελματική πάλη.

Πηγές
 Προσωπική ιστοσελίδα
 OWoW.com
 

Επαγγελματίες Παλαιστές
Μάριο Γκέτσε

Ο Μάριο Γκέτσε (Mario Götze, [γερμανική προφορά:  ˈɡœtsə], 3 Ιουνίου 1992) είναι Γερμανός ποδοσφαιριστής που αγωνίζεται στην Άιντραχτ Φρανκφούρτης και στην Εθνική Γερμανίας ως επιθετικός μέσος. Είναι ιδιαίτερα γνωστός λόγω του γκολ που πέτυχε στον τελικό του παγκοσμίου κυπέλλου με την Αργεντινή, το οποίο οδήγησε τη Γερμανία στην κατάκτηση του Μουντιάλ του 2014. Κατέκτησε το πρωτάθλημα και το κύπελλο Γερμανίας τόσο με την Μπορούσια Ντόρτμουντ όσο και με την Μπάγερν Μονάχου. Μετά από δύο χρόνια στην Αϊντχόφεν επέστρεψε στην Γερμανία, καθώς τον Ιούνιο του 2022 υπέγραψε τριετές συμβόλαιο με την Άιντραχτ Φρανκφούρτης.

Παραπομπές

Εξωτερικοί σύνδεσμοι 

  
 
 
 
 

Γερμανοί ποδοσφαιριστές
Ποδοσφαιριστές Μπάγερν Μονάχου
Μέσοι ποδοσφαιριστές
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Μπούντεσλιγκα
Ποδοσφαιριστές Εθνικής Γερμανίας Κ17
Ποδοσφαιριστές Εθνικής Γερμανίας Κ21
Ποδοσφαιριστές Εθνικής Γερμανίας
Ποδοσφαιριστές Εθνικής Γερμανίας Κ16
Ποδοσφαιριστές Εθνικής Γερμανίας Κ15
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Μπορούσια Ντόρτμουντ
Παίκτες νικητές Παγκοσμίου Κυπέλλου ποδοσφαίρου FIFA
Μουγίνγκα

Η Μουγίνγκα (κιρούντι: Muyinga) είναι η δεύτερη μεγαλύτερη πόλη του Μπουρούντι. Είναι η πρωτεύουσα της Επαρχίας Μουγίνγκα. Έχει πληθυσμό 48.997 κατοίκων.

Γεωγραφία 
Η Μουγίνγκα βρίσκεται βόρεια του Μπουρούντι και κεντρικά της Μουγίνγκα. Βρίσκεται νότια της Μπουτιχίντα, ανατολικά της Γκασόρουε, βορειοδυτικά της Μουράμπα και νοτιοανατολικά της Ρουγκάρι.

Δείτε επίσης  
 Κατάλογος πόλεων του Μπουρούντι

Πόλεις του Μπουρούντι
Νγκόζι

Το Νγκόζι (κιρούντι: Ngozi) είναι η τέταρτη μεγαλύτερη πόλη του Μπουρούντι. Είναι η πρωτεύουσα της Επαρχίας Νγκόζι. Έχει πληθυσμό 40.200 κατοίκων.

Γεωγραφία 
To Νγκόζι βρίσκεται βόρεια του Μπουρούντι και δυτικά της Νγκόζι. Βρίσκεται νοτιοανατολικά της Κιρέμπα.

Δείτε επίσης  
 Κατάλογος πόλεων του Μπουρούντι

Πόλεις του Μπουρούντι
Ρουγίγκι

Το Ρουγίγκι (κιρούντι: Ruyigi) είναι η πέμπτη μεγαλύτερη πόλη του Μπουρούντι. Είναι η πρωτεύουσα της Επαρχίας Ρουγίγκι. Είχε πληθυσμό 56.631 κατοίκων το 2008. 

Βρίσκεται σε υψόμετρο 1842 μέτρων.

Γεωγραφία 
Το Ρουγίγκι βρίσκεται ανατολικά του Μπουρούντι και κεντρικά της Ρουγίγκι. Βρίσκεται νοτιοανατολικά της Νυαμουτόμπο.

Δείτε επίσης  
 Κατάλογος πόλεων του Μπουρούντι

Πηγές 

Πόλεις του Μπουρούντι
Μπουρούρι

Το Μπουρούρι (κιρούντι: Bururi) είναι η έβδομη μεγαλύτερη πόλη του Μπουρούντι. Είναι η πρωτεύουσα της Επαρχίας Μπουρούρι. Έχει πληθυσμό 22.900 κατοίκων.

Γεωγραφία 
Το Μπουρούρι βρίσκεται νότια του Μπουρούντι και της Μπουρούρι. Βρίσκεται βορειοανατολικά της Μουγιούγκα και δυτικά της Κιρέμπα.

Δείτε επίσης  
 Κατάλογος πόλεων του Μπουρούντι

Πόλεις του Μπουρούντι
Ρουτάνα

Η Ρουτάνα (κιρούντι: Rutana) είναι η όγδοη μεγαλύτερη πόλη του Μπουρούντι. Είναι η πρωτεύουσα της Επαρχίας Ρουτάνα. Έχει πληθυσμό 20.700 κατοίκων.

Γεωγραφία 
Η Ρουτάνα βρίσκεται νότια του Μπουρούντι και δυτικά της Ρουτάνα. Βρίσκεται βορειοανατολικά της Κιτάμπο και της Κιτάνγκα και νοτιοανατολικά της Γκασάκα.

Δείτε επίσης  
 Κατάλογος πόλεων του Μπουρούντι

Πόλεις του Μπουρούντι
Μακάρειο Στάδιο

Το Μακάρειο Στάδιο είναι στάδιο στην Μακεδονίτισσα ,  Έγκωμη Λευκωσίας με χωρητικότητα 15 590 θέσεων. Η κατασκευή του ολοκληρώθηκε το 1978. Αποτέλεσε έδρα του ΑΠΟΕΛ και της Ομόνοιας πριν μεταφερθούν στο Νέο ΓΣΠ το 1999, καθώς και του Ολυμπιακού Λευκωσίας. Σήμερα αποτελεί έδρα του Διγενή Μόρφου, του Εθνικού Άσσιας και του Ηρακλή Γερολάκκου.

Ιστορικό 
Το Μακάρειο στάδιο ξεκίνησε να κατασκευάζεται στα τέλη του 1973. Τον Ιούλιο του 1974 πραγματοποιήθηκε η τουρκική εισβολή στην Κύπρο, γεγονός που οδήγησε στην παύση των εργασιών αφού η προσοχή στη χώρα ήταν στραμμένη στις συνέπειες της εισβολής. Το 1977 ξανάρχισαν οι εργασίες και το 1978 παραδόθηκε για χρήση. 

Η αρχική ονομασία του σταδίου ήταν Ολυμπιακό Στάδιο. Ωστόσο, το 1977 πέθανε ο Αρχιεπίσκοπος Μακάριος Γ΄ και προς τιμή του το στάδιο ονομάστηκε ως Μακάρειο Στάδιο. Το στάδιο εγκαινιάστηκε το 1978.

Από τα πρώτα χρόνια λειτουργίας του σταδίου διαφάνηκε πρόβλημα στα διαζώματα της δυτικής κερκίδας.

Παρουσιάζει προβλήματα στο φωτισμό, το χορτοτάπητα και στις εγκαταστάσεις για τα ΜΜΕ. Η UEFA το απέρριψε και θεωρείται ακατάλληλο για αγώνες του Τσάμπιονς Λιγκ.

Τελικοί κυπέλλου 
Στο Μακάρειο Στάδιο έχουν διεξαχθεί 6 τελικοί κυπέλλου Κύπρου. Ο πρώτος έγινε την πρώτη περίοδο λειτουργίας του σταδίου, την περίοδο 1978-79.

Παραπομπές

Πηγές 

Στάδια ποδοσφαίρου στην Κύπρο
Ομόνοια Λευκωσίας (ποδόσφαιρο ανδρών)
ΑΠΟΕΛ (ποδόσφαιρο)
Ολυμπιακός Λευκωσίας (ποδόσφαιρο)
Διγενής Ακρίτας Μόρφου (ποδόσφαιρο)
Δόξα Κατωκοπιάς
Εθνικός Άσσιας
Φάλλικα Άνδρου

Τα Φάλλικα είναι χωριό στην Άνδρο στις πλαγιές του βουνού Τσιροβλίδι, σε υψόμετρο 240 μ. και με πληθυσμό 57 κατοίκων. Ανήκει στο δήμο Άνδρου και απέχει από τη Χώρα 9 χλμ. και από το Γαύριο περίπου 25 χλμ. Σε απόσταση μόλις 1 χλμ. είναι η Μονή Παναχράντου.

Πηγές
 Χάρτης Orama XNH 307 Άνδρος

Χωριά της Άνδρου
Νουργκιούλ Γεσιλτσάι

Η Νουργκιούλ Γεσιλτσάι (τουρκικά: Nurgül Yeşilçay, 26 Μαρτίου 1976) είναι Τουρκάλα ηθοποιός.

Σπούδασε δράμα στο Κρατικό Ωδείο του Πανεπιστημίου Αναντολού. Έχει παίξει πολλούς σημαντικούς ρόλους στο θέατρο, όπως την Οφηλία του Άμλετ και την Μπλανς Ντιμπουά στο Λεωφορείον ο Πόθος. Πέρα από το θέατρο, έχει πρωταγωνιστήσει σε πλήθος επιτυχημένων τουρκικών σειρών.

Βραβεία 
 Διεθνής Φεστιβάλ Ταινιών Χρυσής Μπάλας στα Άδανα (2005) - Καλύτερη Ηθοποιός
 Φεστιβάλ Ταινιών Χρυσού Πορτοκαλιού στην Αττάλεια (2008) - Καλύτερη Ηθοποιός

Κατάλογος ταινιών
 Δεύτερη Ευκαιρία (İkinci Şans) (2016) 
 Νύχτα (Gece) (2014) - Σουσέν 
 Αρκετά Σύντομα (Pek Yakında) (2014) - Νουργκιούλ 
 Έρωτας στο Κόκκινο (Aşk Kırmızı) (2013) - Ναζλιγκιούλ 
 Ο Πλάτανος (Çınar Ağacı) (2011) - Σονάι
 7 Σύζυγοι για τη Χουρμούζ (7 Kocalı Hürmüz) (2009) - Χουρμούζ
 Συνείδηση (Vicdan) (2008)  - Αϊντανούρ
 Η άκρη του ουρανού (Yaşamın Kıyısında) (2007) - Αϊτέν
 Τα τρένα του Αδάμ (Adem'in Trenleri) (2007) - Χατζέρ
 Παραμύθια της Πόλης (Anlat İstanbul) (2004) - Σαλιχά, η ωραία κοιμωμένη
 Δανεική Νύφη (Eğreti Gelin) (2004) - Εμινέ Κοστάκ
 Στα Βάθη της Ανατολής - Ζωή (Asmalı Konak - Hayat) (2003) - Μπαχάρ Καραντάγ
 Οι Φυγάδες των Μουμιών (Mumya Firarda) (2002) - Φατιμά
 Ο Καταρράκτης (Şellale) (2001) - Νεργκίς
 Όλα θα γίνουν πολύ Ωραία (Herşey Çok Güzel Olacak) (1998) - Νοσοκόμα

Κατάλογος σειρών
 Κιοσέμ, η Σουλτάνα (Muhteşem Yüzyıl Kösem) (2016-2017) (30  επεισοδια)
 Ραγισμένες Καρδιές (Paramparça) (2014-2016) Γκιουλσερέν Γκιουλπινάρ (52 επεισόδια)
 Το έγκλημα (Cinayet) (2014) Ζεχρά Καγιά (5 επεισόδια)
 Θέμα Μωρού (Bebek İşi) (2013) - Τζαντάν (34 επεισόδια)
 Σουλτάν (Sultan) (2012) - Σουλτάν (20 επεισόδια)
 Δεν γίνεται χωρίς Εσένα (Sensiz Olmaz) (2011) - Φεριάλ (8 επεισόδια)
 Έρωτας και Τιμωρία (Aşk ve Ceza) (2010 - 2011) - Γιασεμίν Ουστούν (62 επεισόδια)
 Η Νύφη (Ezo Gelin) (2006 - 2008) - Εζό Γκιουντογντού (59 επεισόδια)
 Η Άτακτη Κουνιάδα (Belalı Baldız) (2005 - 2006) - Αρζού Παρλάκ (34 επεισόδια)
 Το Νησί της Συνομωσίας (Melekler Adası) (2004) - Σερμπέτ/Αϊσέ 
 Στα Βάθη της Ανατολής (Asmalı Konak) (2002 - 2004) - Μπαχάρ Καραντάγ (54 επεισόδια)
 Η Αξιολόγηση του Χαμντί (Reyting Hamdi) (2002) - Νουργκιούλ
 90-60-90 (2001) - Ντενίζ
 Δεύτερη Άνοιξη (İkinci Bahar) (1998 - 1999) - Γκιουλσούμ (37 επεισόδια)

Τούρκοι ηθοποιοί

Τουρκάλες ηθοποιοί
Στραπουριές Άνδρου

Οι Στραπουργιές είναι ένα χωριό στην Άνδρο σε μία πλαγιά του όρους Πέταλο, σε υψόμετρο 350 μ. και με πληθυσμό 161 κατοίκων. Απέχει από τη Χώρα 6 χλμ. και από το Γαύριο 38 χλμ. Ανήκει στο δήμο Άνδρου, ενώ πριν το Πρόγραμμα Καλλικράτης ανήκε στο Δ.δ. Λαμύρων.

Χωριά της Άνδρου
Σαλλούστιος

Ο Σαλλούστιος  ήταν ένας συγγραφέας του 4ου αιώνα, φίλος του Ρωμαίου αυτοκράτορα Ιουλιανού. Έγραψε μια πραγματεία με τίτλο Περί Θεών και Κόσμου, ένα κατηχητικής φύσεως εγχειρίδιο για την ελληνική θρησκεία του 4ου αιώνα.

Tο έργο του Σαλλούστιου οφείλεται σε μεγάλο βαθμό σε αυτό του Ιάμβλιχου από τη Συρία, ο οποίος συνέθεσε τον Πλατωνισμό με τον Πυθαγορειανισμό και τη θεουργία, όπως επίσης και από τα φιλοσοφικά έργα του Ιουλιανού. Η πραγματεία του είναι αρκετά συνοπτική και γενικά αρκετά ελεύθερη από εκείνες τις εκτενείς μεταφυσικές θεωρίες των νεοπλατωνικών κειμένων. Ο σκοπός του είναι "να αποκρούσει τις συνήθεις επιθέσεις της χριστιανικής πολεμικής" μπροστά στην αναπτυσσόμενη υπεροχή του Χριστιανισμού και "να απαντήσει στη θεολογία με θεολογία". 

Η ακριβής ταυτότητα του Σαλλούστιου είναι αβέβαιη. Μερικοί τον ταυτίζουν με τον Φλάβιο Σαλλούστιο, ο οποίος ήταν πραιτοριανός έπαρχος της Γαλατίας από το 361 έως το 363 και συνάδελφος του Ιουλιανού ως ύπατος το 363, ενώ άλλοι τον ταυτίζουν με τον Σατουρνίνο Σαλλούστιο Σεκούνδο, έναν αυτόχθονα Γαλάτη που ήταν πραιτοριανός έπαρχος της Ανατολής το 361.

Εξωτερικοί σύνδεσμοι 
 Περί Θεών και Κόσμου. (Αρχαία ελληνικά) 
       
     (Μετάφραση του Thomas Taylor) 
 Περί Θεών και Κόσμου. (Μετάφραση Gilbert Murray) 

Ρωμαίοι φιλόσοφοι
Νεοπλατωνικοί φιλόσοφοι
Χουκούντσι

Το Χουκούντσι (σετσουάνα: Hukuntsi) είναι μια κωμόπολη της Μποτσουάνα. Είναι ο δεύτερος μεγαλύτερος οικισμός της Περιφέρειας Κγκαλαγκάντι και η πρωτεύουσα της επαρχίας Χουκούντσι. Έχει πληθυσμό 3.807 κατοίκων (2001). Βρίσκεται νότια της Μποτσουάνα και βόρεια του Κγκαλαγκάντι. Βρίσκεται στην Έρημο Καλαχάρι.

Hukuntsi σημαίνει τέσσερις γωνίες.

Μεταφορές 
Το αεροδρόμιο της κωμόπολης είναι το Αεροδρόμιο Χουκούντσι.

Δείτε επίσης 
 Κατάλογος πόλεων της Μποτσουάνα

Πόλεις της Μποτσουάνα
Περιφέρεια Κγκαλαγκάντι
Ρογό Άνδρου

Το Ρογό είναι ένα χωριό στην Άνδρο σε υψόμετρο 130 μ. και με πληθυσμό 84 κατοίκων. Απέχει από τον Όρμο Κορθίου 2 χλμ. και από την Άνδρο 24 χλμ. Ανήκει στο δήμο Άνδρου, ενώ πριν το Πρόγραμμα Καλλικράτης ανήκε στο δήμο Κορθίου.

Χωριά της Άνδρου
Φλέβες Ανατολικής Αττικής

Οι Φλέβες είναι μία νησίδα του Αργοσαρωνικού. Βρίσκεται στα βορειοανατολικά του Σαρωνικού κόλπου, νότια και έναντι της Βουλιαγμένης και ανατολικά της Αίγινας. Διοικητικά ανήκει στην Περιφέρεια Αττικής και στον Δήμο Βάρης - Βούλας - Βουλιαγμένης της Περιφερειακής Ενότητας Ανατολικής Αττικής.

Στην αρχαιότητα ονομαζόταν Φάβρα.

Αποτελεί ιδιοκτησία του Υπουργείου Άμυνας της Ελλάδας και παλαιότερα υπήρξε ναυτικό ο οχυρό, ενώ μετέπειτα αποτέλεσε και αποτελεί τον τόπο άσκησης των οι λεγόμενων βατραχάνθρωπων (Ο.Υ.Κ.) του Πολεμικού Ναυτικού. Σήμερα, ωστόσο έχει περάσει στη διοίκηση της Υπηρεσίας Αξιοποίησης Ακίνητης Περιουσίας Ενόπλων Δυνάμεων.

Παραπομπές

νησιά του Αργοσαρωνικού
Δήμος Βάρης - Βούλας - Βουλιαγμένης
Φούρνοι (νησί)

Οι Φούρνοι είναι το μεγαλύτερο νησί της συστάδας των νήσων ή Φούρνων Κορσεών. Βρίσκονται στο κέντρο της συστάδας και νοτιοδυτικά της Σάμου και ανατολικά της Ικαρίας. Το νησί έχει έκταση 30,5 τ.χλμ. και 1.313 κατοίκους σύμφωνα με την απογραφή του 2001. Επίσης στους Φούρνους βρίσκεται και η ομώνυμη πρωτεύουσα της συστάδας αλλά και της νήσου με 1.120 κατοίκους.
Διοικητικά ανήκει στον Δήμο Φούρνων Κορσεών.

Εξωτερικοί σύνδεσμοι 

Νησιά του βορειοανατολικού Αιγαίου
Περιφερειακή ενότητα Ικαρίας
Μπόκσπιτς

Η Μπόκσπιτς (σετσουάνα: Bokspits) είναι ένα χωριό της Μποτσουάνα. Είναι ο έβδομος μεγαλύτερος οικισμός της Περιφέρειας Κγκαλαγκάντι. Έχει πληθυσμό 1.069 κατοίκων (2001). Βρίσκεται στην Έρημο Καλαχάρι.

Δείτε επίσης 
 Κατάλογος πόλεων της Μποτσουάνα

Πόλεις της Μποτσουάνα
Περιφέρεια Κγκαλαγκάντι
Σονόρα

Η Σονόρα (ισπανικά: Sonora, επίσημα Estado Libre y Soberano de Sonora) είναι μια από τις 31 πολιτείες του Μεξικού. Χωρίζεται σε 72 δήμους και πρωτεύουσά της είναι το Ερμοσίγιο. Η Σονόρα βρίσκεται στο δυτικό βόρειο Μεξικό. Συνορεύει στα ανατολικά με την Τσιουάουα, στα νότια με τη Σιναλόα και στα βορειοδυτικά με τη Μπάχα Καλιφόρνια. Στα βόρεια συνορεύει με τις Ηνωμένες Πολιτείες, με τις πολιτείες Αριζόνα και Νέο Μεξικό. Στα δυτικά βρέχεται από τον κόλπο της Καλιφόρνια.

Η Σονόρα έχει έκταση 179.503 χλμ² (2η μεγαλύτερη). Γεωγραφικά χωρίζεται σε τρία μέρη, την οροσειρά Δυτική Σιέρρα Μάδρε, τους λόφους και τις πλαγιές των βουνών και τα παράλια του κόλπου. Το κλίμα της είναι ερημικό ή ημιερημικό και διαθέτει επίσης βοσκότοπους. Μόνο σε μεγάλο υψόμετρο υπάρχει αρκετή βροχόπτωση για να υποστηρίξει διαφορετικούς τύπους χλωρίδας.

Στη Σονόρα ζουν τουλάχιστον 8 διαφορετικές φυλές ιθαγενών. Είναι οικονομικά σημαντική για την αγροτική παραγωγή, τα κοπάδια (ιδίως βοοειδών), τα ορυχεία από την αποικιακή περίοδο και το καθεστώς της ως συνοριακή πολιτεία μετά το αμερικανομεξικανικό πόλεμο. Από τον 20ό αιώνα μέχρι σήμερα οι κυρίαρχοι τομείς της οικονομίας της πολιτείας είναι η αγροτική παραγωγή, ο τουρισμός και η βιομηχανία, οι οποίοι προσελκύουν μετανάστες από το υπόλοιπο Μεξικό.

Επίσης στην Σονόρα, όπως και στην γειτονική Αριζόνα, δεν χρησιμοποιείται θερινή ώρα, και είναι μαζί με την Κιντάνα Ρόο οι πολιτείες του Μεξικού που δεν χρησιμοποιούν την θερινή ώρα. Επίσης, έχει διαφορά ώρας από την Ελλάδα 9 ώρες τον χειμώνα και 10 το καλοκαίρι.

Εξωτερικοί σύνδεσμοι
 

Πολιτείες του Μεξικού
Μακρύ Ρόδου

Το Μακρύ είναι νησίδα των Δωδεκανήσων. Βρίσκεται δυτικά της Ρόδου και ανατολικά της Αλιμιάς. Η έκταση της είναι 0,581 τ.χλμ. και είναι ακατοίκητη. Διοικητικά ανήκει στον δήμο Ρόδου.

Βραχονησίδες της Ρόδου
Άγιος Νικόλαος Μακάρων

Ο Άγιος Νικόλαος είναι ακατοίκητη νησίδα του συμπλέγματος των Μακάρων, η οποία βρίσκεται ανατολικά της Νάξου και δυτικά της Δονούσας. Η έκτασή της είναι 0,912 τ.χλμ..

Μαζί με τα άλλα δύο νησιά των Μακάρων, ανήκει διοικητικά στη Δημοτική Ενότητα Δονούσης, η οποία υπάγεται στον Δήμο Νάξου και Μικρών Κυκλάδων. Πριν το Πρόγραμμα Καλλικράτης, υπαγόταν στην Κοινότητα Δονούσης.

Νησίδες των Μακάρων
Παξιμάδα Λασιθίου

Για νησίδες με το ίδιο όνομα δείτε το λήμμα Παξιμάδα (αποσαφήνιση)

Η Παξιμάδα είναι νησίδα που βρίσκεται βορειοανατολικά της Κρήτης, στα ανοιχτά της Σητείας. Ανήκει στο μικρό σύμπλεγμα των Διονυσάδων που περιλαμβάνει την Δραγονάδα, την Γιανυσάδα, την Παξιμάδα και το Παξιμαδάκι. Στη νησίδα υπάρχει μεγάλη αποικία γερακιών της Ελεονόρας (Falco eleonorae'') που το χειμώνα μεταναστεύουν προς τη Μαδαγασκάρη. Έχει έκταση 0,311 τ.χλμ. και είναι ακατοίκητη. Διοικητικά, σύμφωνα με το σχέδιο Καλλικράτης, ανήκει στη δημοτική ενότητα Σητείας του δήμου Σητείας.

Εξωτερικοί σύνδεσμοι 

 Διονυσάδες νήσοι από τον ιστότοπο https://web.archive.org/web/20150428150112/http://www.cretanbeaches.com/
 Ας γνωρίσουμε το φαλκόνι της Ελεονόρας
 Νήσοι Διονυσάδες από τον ιστότοπο http://www.crete-today.com

Παραπομπές

Νομός Λασιθίου
Ελληνικές βραχονησίδες
Νησίδες της Κρήτης
Δήμος Σητείας